บราซิล-จีน จับมือทดลองวัคซีนต้านโควิด-19 กับอาสาสมัครในบราซิล 9 พันคน
บริษัทเวชภัณฑ์จีนเตรียมทดลองวัคซีนโควิด-19 ในอาสาสมัครบราซิล 9000 ราย คาดพร้อมใช้จริงกลางปีหน้าเมื่อวันที่ 12 มิถุนายน 2563 เว็บไซต์เซาท์ ไชน่า มอร์นิง โพสต์ รายงานว่า รัฐเซาเปาโล ประเทศบราซิล ประกาศร่วมมือกับ ซิโนแวค ไบโอเทค บริษัทเวชภัณฑ์จากประเทศจีน โดยจะผลิตวัคซีนต้านไวรัสโคโรนา 2019 หรือโควิด-19 ที่คิดค้นโดยบริษัทซิโนแวคในจีน และจะเริ่มต้นนำวัคซีนดังกล่าว มาทดสอบทางคลินิกกับชาวบราซิล 9000 คนในเดือนกรกฎาคมนี้ก่อนหน้านี้บริษัทของจีนได้เริ่มทดลองวัคซีนกับ ลิง และชาวจีนกว่า 700 คนแล้ว ซึ่งหากพบว่าการทดสอบกับชาวบราซิลได้ผล คาดว่าจะเริ่มผลิตวัคซีนตัวดังกล่าวในประเทศบราซิลได้ในช่วงกลางปีหน้า ทั้งนี้หลายประเทศได้พยายามคิดค้นวัคซีนเพื่อรักษาโรคโควิด-19 และมีวัคซีนที่อยู่ในขั้นตอนการพัฒนากว่า 100 ชนิดบราซิลเป็นหนึ่งในประเทศที่พบการระบาดของโรคโควิด-19 อย่างรุนแรง โดยพบผู้ป่วยโควิด-19 มาเป็นที่สองของโลก รองจากสหรัฐฯ และพบผู้ป่วยรายใหม่ต่อวันมากกว่า 30000 ราย ติดต่อกันถึง 3 วัน ทำให้ล่าสุดตัวเลขผู้ป่วยสะสมในบราซิลขยับขึ้นเป็น 805649 ราย และเสียชีวิต 41058 ศพ.ที่มา:https://www.scmp.com/news/world/americas/article/3088694/coronavirus-brazil-signs-agreement-produce-chinese-virus
บริษัทเวชภัณฑ์จีนเตรียมทดลองวัคซีนโควิด-19 ในอาสาสมัครบราซิล 9000 ราย คาดพร้อมใช้จริงกลางปีหน้า 
โควิด-19,ทดลองวัคซีน,ไวรัสโคโรน่า,ไวรัสโคโรนา,วัคซีนโควิด,วัคซีนโควิด-19,จีน